कैलारस| नगर के ट्रांसपोर्ट नगर में करीब 12 साल से सुलभ कॉम्प्लेक्स जर्जर हालत में डला हुआ था। जिसकी जिसकी मरम्मत के लिए नगर परिषद ने बजट स्वीकृत किया था। मरम्मत होने के बाद विगत दिवस सुलभ कॉम्प्लेक्स का फीता काटकर शुभारंभ किया गया। साथ ही वहीं टाउन हॉल के पास 10 साल से बोर बंद था उसे भी चालू कराया गया। नगर में विगत दिवस सुलभ कॉम्प्लेक्स का फीता काटकर शुभारंभ किया गया। इस अवसर पर मुख्य तौर पर महेश बावरिया ने शुभारंभ किया। इस अवसर पर सरपंच व नागरिक वरिष्ठ राजा राम जाटव,वार्ड क्रमांक 4 के पार्षद मुन्ना, वार्ड क्रमांक 9 महेश सोनी, पार्षद वीरेंद्र बसुरिया, भाजपा नेता व पूर्व नगरपालिका अध्यक्ष ब्रजेश बंसल, महेश बावरिया, दरोगा खान, प्रकाश रजक, अशोक राणावत, विनोद त्यागी, बनवारी खटीक, दिनेश वर्मा, पूरन गौर सहित अन्य लोग मौजूद थे।